इस गुरुवार की शाम यशवंत सिन्हा ने जो कहा और जैसे कहा, वह वही व्यक्ति कर सकता है, जिसके भीतर गंवई संवेदना का झरना, तमाम सियासी शुष्कता के बावजूद, बाकी हो। कांग्रेस के मनीष तिवारी की क़िताब विमोचन के मौक़े पर आम आदमी पार्टी के अरविंद केजरीवाल की मौजूदगी में भारतीय जनता पार्टी के यशवंत सिन्हा को सुनने वाले अपने को उस दौर में पा रहे होंगे, जब राजनीति जुमलों की बौछार नहीं, कविता की धारा हुआ करती थी; जब राजनीति दूसरों की नीचा दिखाने के लिए नहीं, मुल्क़ को ऊंचाइयों पर ले जाने के लिए हुआ करती थी; और, जब अहसासों की सारी नदियां आज की तरह सूखी नहीं थीं।